Serhij Bubka

Serhij Nazarovytsj Bubka (ukrainsk Сергій Назарович Бубка; født 4. desember 1963 i Vorosjilovgrad i Sovjetunionen, i dag Luhansk i Ukraina) er en ukrainsk tidligere friidrettsutøver. Han var førstemann i verden som hoppet over 6 meter i stavsprang. Han satte den inntil 2020 gjeldende verdensrekorden på 6,14 m 31. juli 1994 i Sestriere, Italia.

I 1978 flyttet Serhij til den ukrainske byen Donetsk med treneren sin. Han debuterte internasjonalt i 1983 da han vant øvelsen i VM i Helsingfors med 5,70 m. I årene som fulgte satte Bubka helt nye standarder i stavsprang. 13. juli 1985 hoppet han 6 meter i Paris.

I perioden mellom 1984 og 1994 forbedret Bubka verdensrekorden i stavsprang med 21 centimeter, vanligvis med 1 cm om gangen. I alt satte han 17 verdensrekorder utendørs.

Hele seks ganger ble Bubka verdensmester i stavsprang. Han vant de seks første verdensmesterskapene som ble arrangert i friidrett, i årene 1983, 1987, 1991, 1993, 1995 og 1997. I tillegg ble han olympisk mester i Sommer-OL 1988 i Seoul, og europamester i 1986 i Stuttgart.

Siden 2002 har han vært representant i det ukrainske parlamentet. Han har vært medlem av Ukrainas olympiske komité siden 2005, og ble valgt inn i IOCs utøverkomite i 1996, han ble IOC-medlem i 1999, og er fortsatt æresmedlem i IOC. Han har også vært aktiv i IAAF siden 2001, og har vært visepresident siden 2007.

 OL-medaljer 
 1988  Seoul - gull i stavsprang
 VM-medaljer 
 VM 1983  Helsingfors - gull i stavsprang
 VM 1987  Roma - gull i stavsprang
 VM 1991  Tokyo - gull i stavsprang
 VM 1993  Stuttgart - gull i stavsprang
 VM 1995  Göteborg - gull i stavsprang
 VM 1997  Athen - gull i stavsprang

 Referanser 

 Eksterne lenker 



Kategori:Personer fra Luhansk
Kategori:Ukrainske stavhoppere
Kategori:Olympiske mestere for Sovjetunionen
Kategori:Verdensmestere i friidrett for Sovjetunionen
Kategori:Verdensmestere i friidrett for Ukraina
Kategori:Europamestere i friidrett
Kategori:Deltakere for Sovjetunionen under VM i friidrett 1983
Kategori:Deltakere for Sovjetunionen under VM i friidrett innendørs 1985
Kategori:Deltakere for Sovjetunionen under VM i friidrett innendørs 1987
Kategori:Deltakere for Sovjetunionen under VM i friidrett 1987
Kategori:Medaljevinnere under Sommer-OL 1988
Kategori:Deltakere for Sovjetunionen under Sommer-OL 1988
Kategori:Friidrettsutøvere under Sommer-OL 1988
Kategori:Deltakere for Sovjetunionen under VM i friidrett innendørs 1991
Kategori:Deltakere for Sovjetunionen under VM i friidrett 1991
Kategori:Deltakere for SUS under Sommer-OL 1992
Kategori:Friidrettsutøvere under Sommer-OL 1992
Kategori:Deltakere for Ukraina under VM i friidrett innendørs 1993
Kategori:Deltakere for Ukraina under VM i friidrett 1993
Kategori:Deltakere for Ukraina under VM i friidrett innendørs 1995
Kategori:Deltakere for Ukraina under VM i friidrett 1995
Kategori:Deltakere for Ukraina under VM i friidrett 1997
Kategori:Deltakere for Ukraina under VM i friidrett innendørs 1997
Kategori:Deltakere for Ukraina under Sommer-OL 2000
Kategori:Friidrettsutøvere under Sommer-OL 2000
Kategori:Verdensrekordsettere i friidrett
Kategori:IOK-medlemmer